Ջոի Բեթի

Ջոի Բեթի (, ), բրիտանացի դերասան և երգիչ։ Առավել հայտնի է նեթֆլիքս ընկերության «Վհակը» ֆենտեզի հեռուստասերիալում կատարած Լյութիկի դերով։

Կենսագրություն և կարիերա 
Ծնվել է 1989 թվականին Անգլիայի Նյուքասլ քաղաքում։ Ծնողները Մարկ Բեյթին և Սյու Ուիլքինսոնն են։ Մայրն աշխատում է որպես ավագ պրոդյուսեր Բրիտանական հաղորդումներում։ Ունի երկու քույր՝ Լորան և Սյուզին։

Գերազանց կերպով ավարտել է Սուրբ Քաթբերթի անվան կաթոլիկ դպրոցը։ Բարձրագույն կրթություն ստացել է Քեմբրիջի համալսարանում, որտեղ ուսումնասիրել է ժամանակակից և միջնադարյան լեզուներ։ Հետո Փարիզի Ժակ Լեքոքի անվան միջազգային թատերական դպրոցում սովորել է դերասանական արվեստ։ 2008 թվականին սկսել է իր կարիերան որպես թատրոնի դերասան։ Ելույթ է ունեցել Բրոդվեյի և Վեսթ-Էնդի մի շարք բեմադրություններում։

Ֆիլմերում առաջնաելույթը կայացել է 2013 թվականին, երբ կատարել է Դիքսիի դերը «Սպանության հակառակ կողմում» ֆիլմում։ Կատարել է նաև մի քանի էպիզոդիկ դերեր։ 2018 թվականին կատարել է Պիեռի գլխավոր դերը պատմական «Միաբանության անկումը» ֆիլմում։

2019 թվականին նեթֆլիքսի «Վհակը» հեռուստասերիալի առաջին եթերաշրջանում կատարել է Լյութիկի դերը, ինչի շնորհիվ ստացել է մեծ հայտնություն։

Հանդիսանում է «The Amazing Devil» երաժշտական խմբի ստեղծողը, որը 2016 թվականին թողարկել է դեբյուտային «Love Run» ալբոմը։

Ֆիլմագրություն

Թատերական աշխատանքներ

Ծանոթագրություններ 

Բրիտանացի կինոդերասաններ
Բրիտանացի հեռուստատեսային դերասաններ
Բրիտանացի երաժիշտներ
Բրիտանացի թատերական գործիչներ
21-րդ դարի բրիտանացի դերասաններ